69. ΑΠΟΦΑΣΗ ΥΠΟΥΡΓΩΝ ΔΗΜΟΣΙΑΣ ΤΑΞΗΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ Αριθ. 34458 της 21/31 Δεκ. 1990 (ΦΕΚ Β΄ 846) Καθορισμός τεχνικών προδιαγραφών, διαμόρφωσης, σχεδίασης, κατασκευής, ασφαλούς λειτουργίας και πυροπροστασίας εγκαταστάσεων διυλιστηρίων και λοιπών βιομηχανιών πετρελαίου. Έχοντας υπόψη: α. Τις διατάξεις του άρθρ. 10 του Π.Δ. 437/85 «Περί καθορισμού και ανακατανομής των αρμοδιοτήτων των Υπουργείων» (ΦΕΚ 157/19.9.1985 τ.  Α΄). β.Το άρθρ. 22 του Νόμ. 1682/1987 «Μέσα και όργανα αναπτυξιακής πολιτικής κ.λπ.» (ΦΕΚ 14/16.2.1987 τ. Α΄). γ. Τις διατάξεις του Π.Δ. 460/1976 (ΦΕΚ 170/6.7.1976 τ. Α΄). (Αντί για τη σελ. 244,9923(α) Σελ. 244,9923(β) Τεύχος 1410 Σελ. 15 Πετρελαιοειδή 13.Ε.λ.65-69 δ.Τις αποφάσεις 17483/1978 (ΦΕΚ 288/28.3.1978 τ. Β΄) και 17484/282/1978 (ΦΕΚ 283/30.3.1978 τ. Β΄) του Υπουργού Βιομηχανίας και Ενέργειας, ως και το Π.Δ. 44 (ΦΕΚ 15/17.2.1987 τ. Α΄). ε. Τις διατάξεις του Π.Δ. 238/1979 «Περί Οργανισμού του Υπουργείου Βιομηχανίας και Ενέργειας» (ΦΕΚ 66/4.4.1979 τ. Α΄), αποφασίζουμε: α. Καθορίζουμε τις τεχνικές προδιαγραφές διαμόρφωσης, σχεδίασης, κατασκευής, ασφαλούς λειτουργίας και πυροπροστασίας για όλες τις εγκαταστάσεις διυλιστηρίων και λοιπών βιομηχανιών πετρελαίου που λειτούργησαν σε προγενέστερο χρόνο από τη δημοσίευση της παρούσας ή πρόκειται να λειτουργήσουν μετά την έναρξη ισχύος αυτής. β.Οι υπεύθυνοι των παραπάνω εγκαταστάσεων υποχρεούνται να υποβάλουν στην κατά τόπο αρμόδια Πυροσβεστική Υπηρεσία μελέτη πυροπροστασίας για έγκριση, η οποία συντάσσεται και υπογράφεται από τεχνικό επιστήμονα που έχει τα προσόντα σύμφωνα με τις ισχύουσες διατάξεις. Για βοηθητικές εγκαταστάσεις σε ανεξάρτητους χώρους που θεωρούνται αναπόσπαστα λειτουργικά μέρη του όλου συγκροτήματος δεν συντάσσεται ανεξάρτητη μελέτη πυροπροστασίας, αλλά αυτές περιλαμβάνονται στην μελέτη της κύριας εγκατάστασης. Εξαιρούνται οι βοηθητικές εγκαταστάσεις που απέχουν από την κύρια εγκατάσταση απόσταση μεγαλύτερη από 50 χιλ/τρα ή έχουν ανταπόκριση επικοινωνίας μεγαλύτερη από 30΄ της ώρας. Η παραπάνω μελέτη πυροπροστασίας πρέπει να περιλαμβάνει σύμφωνα με τους κανόνες της παρούσας απόφασης: -Τα προληπτικά μέτρα πυροπροστασίας του συνόλου της εγκατάστασης. -Τα κατασταλτικά μέσα καταπολέμησης πυρκαγιάς. -Τη συγκρότηση ομάδας (ή ομάδων) πυροπροστασίας από το προσωπικό της εγκατάστασης. -Επίσης θα καθορίζει το είδος της εκπαίδευσης και τα ειδικά καθήκοντα της ομάδας (ή των ομάδων) πυροπροστασίας, σε θέματα πρόληψης, περιστολής και καταστολής της πυρκαγιάς, καθώς και τον τρόπο δράσης της (ή δράσης τους). Για τη χορήγηση, από τις αρμόδιες Υπηρεσίες, των αδειών εγκατάστασης, επέκτασης ή εκσυγχρονισμού εγκαταστάσεων διυλιστηρίων και λοιπών βιομηχανιών πετρελαίου απαιτείται, πλην των λοιπών δικαιολογητικών και η υποβολή της μελέτης πυροπροστασίας θεωρημένης από την αρμόδια Πυροσβεστική Υπηρεσία. Σελ. 244,9924(β) Τεύχος 1410 Σελ. 16 Η άδεια λειτουργίας των εν λόγω εγκαταστάσεων θα εκδίδεται εφόσον προσκομισθεί, στην αρμόδια για την έκδοση της άδειας λειτουργίας Υπηρεσία, πιστοποιητικό της αρμόδιας Πυροσβεστικής Υπηρεσίας ότι έχουν ληφθεί τα αναφερόμενα στην μελέτη μέτρα και μέσα πυροπροστασίας. Το πιστοποιητικό αυτό της Πυροσβεστικής Υπηρεσίας ισχύει για 5 χρόνια. Η μελέτη Πυροπροστασίας και το Πιστοποιητικό Πυροπροστασίας εκδίδονται για οποιαδήποτε περίπτωση ίδρυσης, επέκτασης, διαρρύθμισης και εκσυγχρονισμού εγκαταστάσεων, για τις οποίες θα εκδοθούν οι αντίστοιχες άδειες εγκατάστασης και λειτουργίας. Επίσης, Μελέτη Πυροπροστασίας και Πιστοποιητικό Πυροπροστασίας απαιτούνται για την προσαρμογή των υφιστάμενων εγκαταστάσεων με τις διατάξεις της παρούσας. Προκειμένου να εγκριθεί η μελέτη Πυροπροστασίας κάθε εγκατάστασης, από την αρμόδια Πυροσβεστική Υπηρεσία, απαιτείται να υποβληθούν εκτός των άλλων απαραίτητων εντύπων, μελετών και σχεδίων και τα παρακάτω στοιχεία: 1.Λεπτομερής κατάσταση των πιθανών κινδύνων, περιλαμβανομένων των τοποθεσιών εκδήλωσης, της διάταξης των επικίνδυνων περιοχών και των επικίνδυνων (εύφλεκτων ή εκρηκτικών) υλικών που διακινεί ή επεξεργάζει η εγκατάσταση. 2.Τύπος διατιθέμενου αφρογόνου και αναλογία ανάμιξης. 3.Απαιτούμενη μέγιστη ποσότητα αφροδιαλύματος, που δυνατόν να απαιτηθεί και το απόθεμα της εγκατάστασης σε αφρογόνο. 4.Υπολογισμοί, βάσει των οποίων προσδιορίστηκε η μέγιστη απαίτηση σε αφρό. 5.Υδραυλικός υπολογισμός της εγκατάστασης αφρού. 6.Αναφορά όλων των διατιθεμένων αφροποιητικών μέσων (τύπος, παροχή). 7.Θέσεις γραμμών αφρού, ανιχνευτών (αν υπάρχουν), μηχανισμών χειρισμού, εγκαταστάσεων αφροπαραγωγής, στομίων εξόδου αφρού, σημείων σύνδεσης αυτοκινήτων (αν υπάρχουν) ή άλλων βοηθητικών πυροσβεστικών μηχανισμών. 8.Απαίτηση σε νερό (πόσο νερό για τη μέγιστη αφροπαραγωγή και πόσο για πρόσθετη χρήση). 9.Διατιθέμενη συνολική ποσότητα νερού, χρόνος, παροχή, πίεση, χωρητικότητα δεξαμενής νερού, αναφορά μόνιμων ψυκτικών συστημάτων και συστημάτων καταιονισμού. 10.Σχέδιο με υδρολήψεις, κατανομή δικτύου νερού, μηχανισμός λειτουργίας, βάννες κ.λπ. 11.Συνολικά γραμμικά σχέδια των παραπάνω (σημεία 7, 8, 9 και 10 της παρούσας παραγράφου). 13.Ε.λ.69 Πετρελαιοειδή 12.Λεπτομέρειες και επεξηγήσεις των ειδικών περιπτώσεων και χαρακτηριστικών. Προκειμένου να εκδοθεί το πιστοποιητικό πυροπροστασίας απαιτείται να υποβληθούν επιπλέον: -Γενική κατάσταση όλου του υπόλοιπου φορητού, μόνιμου ή ημιμόνιμου πυροσβεστικού εξοπλισμού (ποσότητα, τύπος, ικανότητα). Σχετικά με τους πυροσβεστήρες, αυτοί θα συνοδεύονται με πιστοποιητικά ετοιμότητας και του προβλεπόμενου περιοδικού ελέγχου. Το πιστοποιητικό αυτό θα εκδίδεται από το σχετικό υπεύθυνο τμήμα των εγκαταστάσεων ή από τον εργολάβο που έχει επίσημα αναλάβει την συντήρηση των πυροσβεστήρων. -Υπεύθυνη δήλωση του Νόμ. 1599/86 υπογεγραμμένη από τον υπεύθυνο Μηχανολόγο ή Χημικό Μηχανικό της Εταιρείας, ότι όλος ο πυροσβεστικός εξοπλισμός συντηρείται τακτικά και ότι είναι σε πλήρη ετοιμότητα. -Υπεύθυνη δήλωση του Νόμ. 1599/86 των αρμόδιων Τεχνικών Υπηρεσιών του Διϋλιστηρίου ή αναγνωρισμένων Γραφείων Επιθεώρησης ότι όλος ο ηλεκτρ/μηχανολογικός εξοπλισμός ελέγχεται και συντηρείται σε τακτά χρονικά διαστήματα σύμφωνα με τα Ελληνικά πρότυπα και ελλείψει τούτων σύμφωνα με τα πρότυπα της Ευρωπαϊκής Οικονομικής Κοινότητας ή μιας των χωρών αυτής ή τα αντίστοιχα των Ηνωμένων Πολιτειών της Αμερικής και τους αναγνωρισμένους κανόνες επιθεώρησης ηλεκτρομηχανολογικού εξοπλισμού. Η έγκριση της αρτιότητας του πυροσβεστικού συστήματος ανήκει αποκλειστικά στην αρμόδια Πυροσβεστική Υπηρεσία της περιοχής που θα εκδόσει το απαραίτητο πιστοποιητικό. Η Πυροσβεστική Υπηρεσία έχει το δικαίωμα να ενεργεί αυτεπάγγελτα έλεγχο οποτεδήποτε κρίνει σκόπιμο, για την εφαρμογή του παρόντος Κανονισμού. Σε περίπτωση διαπίστωσης μη τήρησης του Κανονισμού, έχει το δικαίωμα ανάκλησης του πιστοποιητικού με ταυτόχρονη γνωστοποίηση στις αρμόδιες Υπηρεσίες του ΥΒΕΤ. Η απόφαση αυτή μαζί με το περιεχόμενο του παραπόδας Κανονισμού, των συνημμένων σ’ αυτόν παραρτημάτων των ακολουθούντων σχεδιαγραμμάτων ως και το κείμενο των συμπληρωματικών διατάξεων να δημοσιευθεί στην Εφημερίδα της Κυβερνήσεως. (Ακολουθεί Κανονισμός με συνημμένα παραρτήματα-σχεδιαγράμματα). (Μετά τη σελ. 244,9924(α) Σελ. 244,99241 Τεύχος 1185-Σελ. 19 Πετρελαιοειδή 13.Ε.λ.69